dertil kun vanskeligt og sjeldent kunne skaffes tilveie til Undersøgelse, og, skjøndt det til- 

 visse er et stort og uopretteligt Savn, at der ikke foreligger nogen Text til disse Tavler, 

 ville de allerfleste af dem dog allerede ved Hjælp af en kort Tavleforklaring være fuld- 

 kommen benyttelige for Videnskaben. Det vilde derfor være saameget mere at beklage, om 

 det paa disse Tavler anvendte, ikke ringe Arbeide skulde være ganske spildt, og det synes 

 at maatte ansees for ønskeligt ikke mindre i Betragtning af den Nytte, som de kunne yde 

 ved Studiet af Hvaldyrene, end af Hensyn til den afdøde Forfatter og hans Virken, at Tav- 

 lerne bleve offentliggjorte i Selskabets Skrifter, som et Tillæg til de forskjellige vigtige 

 cetologiske Arbeider, som foreligge der fra hans Haand. 



Ledede af disse Betragtninger have Etatsraad Steenstrup og undertegnede foreslaaet 

 Videnskabernes Selskab at udgive Tavlerne, forsaavidt som der kunde tilføies den nød- 

 vendige Forklaring. Selskabet billigede Forslaget, og Tavle -Forklaringen paatog under- 

 tegnede sig at skrive, som den, hvem dette lille Arbeide forsaavidt maatte ansees at ligge 

 nærmest, som de allerfleste af de paa Tavlerne afbildede Gjenstande opbevares i Samlinger, 

 hvis Bestyrelse er mig betroet. 



Jeg skal endnu kun tilføie, at da nogle af de paa Tavlerne afbildede Præparater 

 leilighedsviis ere nævnte i Eschrichts tidligere Arbeider, har jeg anseet det for hensigts- 

 mæssigt i Tavleforklaringen at henvise til de Steder, hvor de ere omtalte, og tillige, da det 

 Materiale, som Eschricht havde samlet til Oplysning af Hvaldyrenes Bygning, ikke længere 

 opbevares i een og den samme Samling, at angive, i hvilket Museum de vigtigere af de 

 afbildede Gjenstande nu ere at finde. 



Kjøbenhavn, i August 1869. 



J. Reinhardt. 



